167 



a gyűjtők legszívesebben fordulnak, azért talán nem végzek hiába- 

 való munkát, ha ezeknek bizonyos tanácsokkal szolgálok. 



Beutaztam Szerbia, Bulgária, Keletrumelia, Dobrudsa, Török- 

 ország és Elö-Kisázsia egy részét, megmásztam a Kodsa-Balkánt, 

 a Rhilo- és a kisázsiai Achu-Daghot és a bithyniai Olympust és 

 így talán elég alkalmam volt tanácsaim helyességéről személyes 

 tapasztalatokat szerezni. 



Miután minden éghajlat alatt és minden népnél az egészséget 

 tekintik a legnagyobb kincsnek, azért a világhírű utazók leírásaiból 

 is azt a tényt constatálhatjuk, hogy közülök azok utaztak leg- 

 kevesebb veszel ylyel, kik hivatásukra nézve orvosok voltak. így 

 pl. hogy többet ne említsek, dr. Junker nagy eredményű afrikai 

 utazásainak utolsóját legnagyobb részben csupán egymagában 

 tette meg és ezt főleg orvosi ismereteinek köszönhette. Nem 

 beszélek Af-'ikáról, de Kelet-Európa olyan országaiban, hol csupán 

 a nagyobb városokban akadhatni orvosra, ott a városoktól távol 

 eső vidékeken a természeti tárgyakat gyűjtő minden utazót, akár 

 akarja, akár nem, orvosnak tartanak. 



A gyűjtő ilyenkor legjobban teszi, ha teljesen nyugodt lelki- 

 ismerettel fogadja el a neki szánt szerepet, és nem tiltakozik az 

 ellen, hogy orvosnak tartsák. 



Természetesen, ingyen patiensei nem fognak hiányozni; és 

 ha ingyen ártatlan orvosszereket is ád, úgy praxisának híre csak- 

 hamar az egész vidéken elterjed. 



A gyütőnek tehát ajánlatos, hogy chininnel, vérzést csillapító 

 szerrel, hasmenést és dugulást megszüntető orvossággal és végül 

 sebtapaszszal ellátolt kis kézi gyógyszertárt vigyen magával. Az 

 autopsiától ne idegenkedjék, auscultáljon, kopogtasson, de orvosi 

 vényt, bárhogyan kérjék is erre, (hacsak az illető nem orvos) soha 

 ne írjon ; mit, még ha tudna is, könnyen kikerülhet, ha azt adja 

 okul, hogy neki idegen országban vényt írni nem szabad. A budai 

 keserűvíz is nagy szerepet játszott laikus-orvosi gyakorlatomban. 

 Segélyül hívtam még a székfű- és hársfavirág theát és talán nem 

 minden eredmény nélkül. Juhtenyésztő helyeken, hol a savó bővé- 

 ben van, ez megfizethetlen orvosszerül kínálkozik, és pedig úgy 

 külsőleg fürdő gyanánt, mint belsőleg tüdőbetegségeknél. Ezen 

 néhány, mondhatom ártatlan szerrel ki volt merítve reám tukmált 

 orvosi tudományom alkalmazása ; és bátran állíthatom, hogy ennek 

 révén nemcsak könnyebben jutottam vezetőhez és élelmi szerek- 

 hez, hanem személybiztonságom is nagyban nyert vele. 



